ལོ་རྒྱུས་ཁག་ཅིག་ཏུ་སྔོན་དེ་བཞིན་གཤེགས་པས་སློབ་པ་ལམ་གྱི་གནས་སྐབས་སུ་སྟག་མོ་ལ་ལུས་སྦྱིན་པའི་བྱ་དཀའ་བའི་སྤྱོད་པ་མཛད་པ་ལྟར།སློབ་དཔོན་འདི་ཉིད་ཀྱང་ནགས་སུ་ཕེབས་སྐབས་སྟག་མོ་བཀྲེས་པས་རང་གི་ཕྲུ་གུ་ཟ་བར་རྩོམ་པ་ཞིག་གཟིགས་ཏེ་བཟོད་དཀའ་བའི་སྙིང་རྗེ་ཡིས་ཀུན་ནས་སླངས་ཏེ་རང་གི་སྐུ་ལུས་ཀྱི་ཁྲག་གིས་ཉམ་ཐག་སྟག་མོ་ཕྲུ་གུ་དང་བཅས་པ་གསོས་ཤིང་།སྐབས་དེར་རང་གི་ཁྲག་ཡིག་གིས་སྨོན་ལམ་བདུན་ཅུ་པ་འདི་ཉིད་བརྩམས་ནས་མཐར་སྐུ་ལུས་ཀྱང་སྟག་མོ་དང་ཕྲུ་གུ་དེ་དག་ལ་སྦྱིན་ཏེ་ཞིང་གཞན་དུ་གཤེགས་པར་བརྗོད་པས།འདི་ནི་སློབ་དཔོན་གྱི་བརྩམས་ཆོས་མཐའ་མ་དེ་ཡིན་ཞིང།ཐེག་པ་མཆོག་གི་ལམ་གྱི་ལུས་ཚང་བའི་སྨོན་ལམ་འདི་ནི་བྱང་ཆུབ་མཆོག་ཏུ་བློ་སྦྱོང་བ་རྣམས་ཀྱིས་ཤིན་ཏུ་གལ་ཆེན་དུ་འཛིན་ཞིང་རྗེ་ཙོང་ཁ་བ་སོགས་ཀྱིས་རྒྱུན་དུ་ཞལ་འདོན་བགྱི་བའང་ཡིན་སྐད།